Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: személyazonosságának megállapítása érdekében igazoltathatja. A Ktftv. alapján a felügyelõ eljárására – ha jogszabály másként nem rendelkezik – az ügy jellegétõl függõen az Áe., illetõleg a szabálysértésekrõl szóló 1999. évi LXIX. törvény (továbbiakban: Szabstv.) törvény rendelkezéseit kell alkalmazni. A Szabstv. szerint a szabálysértési eljárásban szabadon felhasználható minden olyan bizonyítási eszköz, amely a tényállás megállapítására alkalmas lehet. A törvényi szabályok alapján a közterület-felügyelet munkatársának, csak annyiban van – a személyes adatok kezelését is magában foglaló – felvételkészítési jogosultsága, amennyiben az a szabálysértési tényállás megállapítására alkalmas bizonyítási eszközül szolgálhat, és az adatkezelés
Paragraph Index: 602

személyazonosságának megállapítása érdekében igazoltathatja. A Ktftv. alapján a felügyelõ eljárására – ha jogszabály másként nem rendelkezik – az ügy jellegétõl függõen az Áe., illetõleg a szabálysértésekrõl szóló 1999. évi LXIX. törvény (továbbiakban: Szabstv.) törvény rendelkezéseit kell alkalmazni. A Szabstv. szerint a szabálysértési eljárásban szabadon felhasználható minden olyan bizonyítási eszköz, amely a tényállás megállapítására alkalmas lehet. A törvényi szabályok alapján a közterület-felügyelet munkatársának, csak annyiban van – a személyes adatok kezelését is magában foglaló – felvételkészítési jogosultsága, amennyiben az a szabálysértési tényállás megállapítására alkalmas bizonyítási eszközül szolgálhat, és az adatkezelés során maradéktalanul érvényesülnek a személyes adatok célhoz kötött kezelésére vonatkozó alapelvi szabályok. A vizsgálat során megállapítottuk, hogy a fényképfelvétel akkor készült, amikor az eljáró közterület-felügyelõnek még nem sikerült a panaszos személyazonosságát megállapítania. Tekintettel arra, hogy a Szabstv. szerint a szabálysértési felelõsségre vonás szempontjából a szabálysértés elkövetésével terhelt személy azonosítása jelentõs tény, adat, így a személyazonosság megállapításáig jogszerûen készíthettek az érintettrõl fényképfelvételt. (306/A/2004) Egy állampolgár a hivatalunkhoz fordult, mivel az egyik bizottsági ülés meghívója megjelent az önkormányzat honlapján. A meghívón a napirendi javaslatok között egy olyan javaslat is szerepelt, amelyet zárt tárgyaláson kellett tárgyalni. E napirendi pont érintettjét név szerint megnevezték, így a meghívó interneten való közzétételével nyilvánosságra került, hogy vele szemben kilakoltatási eljárás van folyamatban. Akkor is fennáll a személyes adatok védelméhez való jog sérelme, ha – bár a zárt ülésen elhangzottakról csak az arra jogosultak értesülnek – a nyilvánosságot tájékoztatják a tárgyalt napirendi pontról, hiszen a név és az a tény, hogy kilakoltatási eljárás van folyamatban az adott személlyel szemben, személyes adatnak minõsül, tehát az érintett hozzájárulása nélkül nem közölhetõek az arra jogosultakon kívül másokkal. Nemcsak az eljárás részleteirõl való tájékoztatás, hanem csupán az eljárás folyamatban létének ténye, annak nyilvánosságra hozatala is okozhat az eljárás alanyának személyiségi jogi sérelmet. (1229/A/2003)

Source: https://magyarkozlony.hu/hivatalos-lapok/a1baeb2c3ae420d7f93ac846fca04ff8aec8b581/dokumentumok/792965bea6f523a4bbd4d42bf2a102bca75ef3a6/letoltes